আলী ইবনে আজলান

**আলাউদ্দিন আবুল হাসান আলি ইবনে আজলান ইবনে রুমাইসা ইবনে আবি নুমাই আল-হাসানি** ( ) ছিলেন মক্কার একজন আমির ও শরিফ।  তিনি ৭৮৯ হিজরি থেকে ৭৯৭ হিজরি পর্যন্ত মক্কার শরিফ ছিলেন। 

## বংশসূত্র
নবি মুহাম্মাদ পর্য়ন্ত তাঁর বংশলতিকা হলো: আলী ইবনে আজলান ইবন রুমাইথা ইবন প্রথম মুহাম্মদ আবু নমি ইবন আল-হাসান ইবন আলি ইবন কুতাদা ইবন ইদ্রিস ইবন মাতাআন ইবন আব্দুল করীম ইবন ঈসা ইবন হুসাইন ইবন সুলাইমান ইবন আলী ইবন আব্দুল্লাহ ইবন মুহাম্মদ আস-সাইর ইবন দ্বিতীয় মুসা ইবন আব্দুল্লাহ আর-রিদা ইবন মূসা আল-জাওন ইবন আব্দুল্লাহ আল-মুহ্বায ইবন আল-হাসান আল-মুসান্না ইবন আল-হাসান আস-সাবত ইবন আলি ইবন আবু তালিব। আলি হলেন নবি মুহাম্মাদের কন্যা ফাতিমার স্বামী। এই হিসেবে তিনি নবি মুহাম্মাদের পরিবারের ২২তম নিম্নতন ব্যক্তি। 

## জীবনী
ইতিহাসবিদরা তাঁর জন্মসাল সম্পর্কে কোনো নির্দিষ্ট তথ্য উল্লেখ করেননি। *আল-আকদ আস-সামিন* গ্রন্থের রচয়িতা ইতিহাসবিদ তাকিদ্দীন আল-ফাসি উল্লেখ করেন যে, আলি ইবনে আজলান মৃত্যুর সময় প্রায় ২৩ বছর বয়সী ছিলেন। এটি ইঙ্গিত দেয় যে, তাঁর জন্ম প্রায় ৭৭৪ হিজরি সালে হতে পারে। তবে এই তথ্যটি পুরোপুরি সঙ্গতিপূর্ণ নয়, কারণ তিনি যখন মক্কার শাসক হন, তখন তাঁর বয়স প্রায় ১৫ বছর ধরা হয়, যা নির্দেশ করে যে তিনি সম্ভবত আরো বড় ছিলেন। তাই তাঁর জন্ম প্রায় ৭৭০ হিজরি থেকে ৭৭৪ হিজরির মধ্যে হতে পারে বলে অনুমান করা হয়।

শরিফ আলি ইবনে আজলান এবং তাঁর ভাই শরিফ হাসান ইবন আজলান উভয়ই তাঁদের ভাই শরিফ আহমদ ইবনে আজলানের তত্ত্বাবধানে লালিত পালিত হন, যিনি তাঁদের পিতার পরে ৭৭৫ হিজরি থেকে ৭৮৮ হিজরি পর্যন্ত মক্কার আমির ছিলেন। তাই তাঁরা উভয়ে বড় ভাইয়ের প্রতি অনুগত ছিলেন। এরপর তাঁর মৃত্যু হলে মক্কার শাসন তাঁর পুত্র শরিফ মুহাম্মদ ইবন আহমদ ইবন আজলানের হাতে আসে। কিন্তু ক্ষমতা গ্রহণের মাত্র একশ’ দিন পর তিনি মাহমাল সংক্রান্ত ঘটনার একটি ছদ্মঘাতক হত্যাকাণ্ডে ৭৮৮ হিজরিতে নিহত হন।  

## মক্কার শরিফ
৭৮৯ হিজরিতে মিশরের শাসক সুলতান জাহির বারকুকের আদেশে মক্কার শরিফের পদ গ্রহণ করেন এবং তিনি ৭৯৭ হিজরি পর্যন্ত মক্কার আমির ছিলেন। এর আগে তিনি মিশরে গিয়ে সুলতানের কাছে মক্কার তৎকালীন শরিফ আনান ইবনে মুগামিসের মক্কায় অনিয়ম ও অত্যাচারের অভিযোগ করেন। তখন সুলতান বারকুকের কাছে নিজেকে শরিফ বানানের আবেদন করেন এবং সুলতান তাকে মক্কার শরিফ করেন। এরপর তিনি তার ভাই কাবিশ ইবনে আজলান এবং কওয়াদ ও আজলান বংশের অন্য সদস্যদের সাহায্য নিয়ে আনান ইবন মুগামিসকে হটানোর চেষ্টা করেন এবং জেদ্দা দখল করেন। এতে কাবিশ ও তার অনুসারীদের সঙ্গে শরিফ আনানের সংঘাত হয়। এতে কাবিশ নিহত হন এবং তার অনুসারীরা পরাজিত হয়। এরপর আলি ইবনে আজলান আবার মিশরে ফিরে যান। সুলতান জাহির বারকুক তাকে পুনরায় ৭৮৯ হিজরিতে মক্কার আমির নিযুক্ত করেন। তাঁর মক্কা থেকে ফেরার সময় আনান ইবন মুগামিস পালিয়ে যায় এবং তিনি নির্বিঘ্নে শরিফের দায়িত্ব গ্রহণ করেন।

এদিকে আনান পালিয়ে সুলতানের কাছে যান এবং মক্কার শাসনে অংশগ্রহণের আবেদন করেন। সুলতান বারকুক তাকে কওয়াদের (নেতা) দায়িত্বে রেখে শরিফ আলি ইবনে আজলানকে শরিফের পদে বহাল রাখেন। এতে দুইজনের মধ্যে ক্ষমতা বিভাজন ঘটে; আলি শরিফের দায়িত্ব পালন করেন এবং আনান কওয়াদের দায়িত্ব। 

এই অবস্থা ৭৯৪ হিজরি সালে পরিবর্তিত হয়, যখন সুলতান বারকুক উভয়কে মিশরে ডেকে পাঠান। তারা মিশরে গেলে মক্কায় তাদের প্রতিনিধি হিসেবে মুহাম্মদ ইবনে আজলান ইবনে রমিসা নিযুক্ত হন। এরপর তিনি আনান মক্কায় ফেরত মুহাম্মাদ ইবনে আজলান তাকে আটক করার আদেশ দেন। এরপর আলি ইবনে আজলান এককভাবে ৭৯৭ হিজরি পর্যন্ত মক্কার আমিরের দায়িত্ব পালন করেন।

## মৃত্যু
৭৯৭ হিজরি সালে আলি ইবনে আজলানের সাথে তার ভাই মুহাম্মদ ইবন আজলান ও হাসান ইবনে আজলানের প্রবল মতবিরোধ সৃষ্টি হলে তারা উভয়ই আলিকে ত্যাগ করেন। এদিকে আজলান বংশের কিছু সদস্য তার বিরুদ্ধে বিদ্রোহ করেন। ফলে মক্কার হাই আল-যাহির অঞ্চলে উভয়ের মাঝে সংঘর্ষ হয়। এতে বিদ্রোহীরা পরাজিত হন এবং তাঁর ভাই হাসান ইবন আজলান মিশরে পালিয়ে যান। এরপর শরিফ আলি ইবনে আজলান প্রায় ৭০ জনকে কারাগারে আটক করেন; তবে পরে কিছু লোককে মুক্তি দেন। কিন্তু বিদ্রোহ তখনো প্রশমিত হয়নি। এরই মধ্যে তাঁর শ্যালক হাযেম ইবন আবদুল কারিম তাঁকে হত্যা করে। মৃত্যুর পর তাঁকে তাঁর পিতা পিতা আজলান ইবনে রামিসার পাশে মক্কা আল-মালা‘য়াতে দাফন করা হয়।

## তথ্যসূত্র


## সূত্র

* 

বিষয়শ্রেণী:মক্কার শরিফ